CELEX: 31982R2789
Language: el
Date: 1982-10-18 00:00:00
Title: Κανονισμός (EOK) αριθ. 2789/82 τού Συμβουλίου τής 18ης Οκτωβρίου 1982 περί παρατάσεως τού προσωρινού δασμού αντιντάμπινγκ στίς οικοδομικές πλάκες—διαφράγματα εξ ινών (ινοπλάκες) καταγωγής Ρουμανίας

Avis juridique important

|

31982R2789

Κανονισμός (EOK) αριθ. 2789/82 τού Συμβουλίου τής 18ης Οκτωβρίου 1982 περί παρατάσεως τού προσωρινού δασμού αντιντάμπινγκ στίς οικοδομικές πλάκες—διαφράγματα εξ ινών (ινοπλάκες) καταγωγής Ρουμανίας  

Επίσημη Εφημερίδα αριθ. L 295 της 21/10/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2789/82 ΤΟΥ ΣΥΜΒΟΥΛΙΟΥ  της 18ης Οκτωβρίου 1982  περί παρατάσεως του προσωρινού δασμού αντιντάμπινγκ στις οικοδομικές πλάκες-διαφράγματα εξ ινών (ινόπλακες) καταγωγής Ρουμανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητας (1), όπως τροποποιήθηκε με τον κανονισμό (ΕΟΚ) αριθ. 1580/82 (2), και ιδίως το άρθρο 11,  την πρόταση της Επιτροπής,  Εκτιμώνας:  ότι η Επιτροπή με τον κανονισμό (ΕΟΚ) αριθ. 1633/82 (3), επέβαλε προσωρινό δασμό αντιντάμπινγκ στις ινόπλακες καταγωγής Ρουμανίας·  ότι δεν έχει ακόμη ολοκληρωθεί η εξέταση των πραγματικών περιστατικών· ότι, ιδίως, ο μοναδικός εξαγωγέας ζητεί επανεξέταση της αίτησής του προσαρμογής, με το αιτιολογικό ότι υπάρχει διαφορά φυσικών χαρακτηριστικών μεταξύ των ινοπλακών Ρουμανίας και του προϊόντος που χρησιμοποιήθηκε για τον καθορισμό της κανονικής αξίας·  ότι ο ενδιαφερόμενος εξαγωγέας, αφού ενημερώθηκε για τη δήλωση προθέσεως της Επιτροπής, αποδέχθηκε την παράταση του προσωρινού δασμού αντιντάμπινγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ στις οικοδομικές πλάκες-διαφράγματα εξ ινών, βάρους άνω των 0,8 g/cm3 (ινόπλακες), καταγωγής Ρουμανίας, ο οποίος επεβλήθη δυνάμει του κανονισμού (ΕΟΚ) αριθ. 1633/82, παρατείνεται για χρονική περίοδο μέχρι δύο μηνών.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσέώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης αποφάσεως που λαμβάνει το Συμβούλιο, ο παρών κανονισμός εφαρμόζεται μέχρι την έναρξη ισχύος πράξεως του Συμβουλίου που θα εισάγει οριστικά μέτρα ή, το αργότερο, μέχρι τη λήξη χρονικής περιόδου δύο μηνών, η οποία αρχίζει στις 25 Οκτωβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 18 Οκτωβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 181 της 25. 6. 1982, σ. 19.